Document ID: /roh_data/filtered/fineweb-2-filterrobots_roh.jsonl.gz/13374

Sozialamt
Uffizi dal servetsch social
Ufficio del servizio sociale
Post spezialisà per famiglias da tgira ed adopziunsGrabenstrasse 87001 Cuiratel +41 81 257 26 <email-pii>
Ils geniturs da tgira han il dretg da survegnir ina indemnisaziun adequata sco daners da tgira. L'import dals daners da tgira vegn calculà tenor il basegn da l'uffant confidà e betg tenor la capacitad finanziala dals geniturs biologics u tenor la scolaziun dals geniturs da tgira. Per reglar la finanziaziun è cumpetent il post ch'è responsabel per il plazzament da l'uffant da tgira (p.ex. ils geniturs da l'uffant ubain la procuratura u il procuratur).
Valair valan las directivas davart ils daners da tgira dal chantun Grischun. Quellas na duessan betg vegnir sutpassadas e na dastgan betg vegnir surpassadas. L'activitad sco geniturs da tgira vala sco activitad da gudogn. Suenter la deducziun da las spesas ston vegnir pajadas per ils daners da tgira contribuziuns a las assicuranzas socialas. Tut tenor la relaziun da tgira vegn il rendaquint fatg da la curatella professiunala, da la vischnanca u da l'organisaziun per il plazzament d'uffants en famiglias.
Ils geniturs da tgira èn emploiads da las organisaziuns per il plazzament d'uffants en famiglias. En lur concepts reglan las OPUF l'indemnisaziun dals geniturs da tgira. La taxa per di na dastga betg surpassar la taxa maximala fixada da la regenza dal chantun Grischun.